ئاشانتی
ئاشانتی شیکۆیا دۆگلاس () لەدایکبووی ١٣ی تشرینی یەکەمی ١٩٨٠، گۆرانیبێژ و ئاوازدانەر و بەرھەمھێنەری تۆمار و سەماکار و ئەکتەر و مۆدێلی ئەمریکییە. لە سەرەتای ساڵانی ٢٠٠٠دا ناوبانگێکی زۆری بەدەستھێنا. ئاشانتی بەھۆی یەکەم ئەلبوومی خۆیەوە بەناوبانگ بوو بە ناوی ئەشانتی، کە گۆرانیی "فوولیش" بووە پڕفرۆشترین گۆرانی ھەفتەی یەکەمی، لە مانگی نیسانی ٢٠٠٢دا زیاتر لە ٥٠٣ ھەزار دانە لە ئەمریکا فرۆشرا. ئەلبومەکە ژمارەی پێوانەیی تۆمارکرد بۆ گەورەترین فرۆشی ھەفتەی یەکەم بۆ ھونەرمەندێکی ژن، کە فرۆشی ھەفتەی یەکەمی ئەلیسیا کیس و لۆرین ھیڵی تێپەڕاند. ھەر لەو ھەفتەیەدا بووە یەکەم گۆرانیبێژی ژن کە دوو گۆرانی لە ١٠ باشترین گۆرانییەکانی بیلبۆرد ھۆت ١٠٠دا ھەبێت، بە گۆرانییەکانی "فوولیش" و " خۆشەویستی چییە؟". دیسان ئاشانتی بە سێ گۆرانی یەکەمی "فوولیش"، "خۆشەویستی چییە؟" و "ھەمیشە لە کاتدا" ژمارەیەکی پێوانەیی دیکەی لە بیلبۆرد ھۆت ١٠٠ تۆمارکرد لە ھەمان ھەفتەدا، بووە یەکەم ژن کە ئەو سەرکەوتنە بەدەستبھێنێت. لە ساڵی ٢٠٠٣ یەکەم خەڵاتی گرامی بۆ باشترین ئەلبوومی ڕیتم و بلووزی بەدەستھێنا بە ئەلبومێک کە ناوی خۆی لێنابوو. تا ساڵی ٢٠٠٨ نزیکەی ١٥ ملیۆن دانە لە گۆرانییەکانی لە جیھاندا فرۆشتبوو. ئاشانتی کۆتایی بە ساڵانی ٢٠٠٠ ھێنا وەک سێیەم ھونەرمەندی بەناوبانگی ڕیتم و بلووز دوای ئەلیسیا کیس و بیۆنسێ. ھەروەھا وەک ٣٨ھەمین باشترین ھونەرمەندی ئەو دەیەیە ڕیزبەندی کراوە. و گۆرانی «فوولیش» پلەی ١٧ی لەم دەیەدا بەدەستھێنا بە فرۆشتنی زیاتر لە ٧٫٤ ملیۆن دانە لە ئەمریکا.

سەرچاوەکان 

تۆماری ھونەرمەندانی دیف جام
ژنە مۆدێلە ئەمریکییەکان
خانمەکتەرانی دەنگی ئەمریکی
لەدایکبووانی ١٩٨٠
کچە ئەمریکیە سەماکارەکان
سۆپرانۆ ئەمریکییەکان
گۆرانیبێژە ئەمریکییەکانی سەدەی ٢١ەم
ژنە گۆرانیبێژە ئەمریکییەکانی سەدەی ٢١ەم
تۆماری بەرھەمھێنەرانی ھیپ ھۆپی ئەمریکی
خێرخوازە ئەمریکییەکان
براوەکانی خەڵاتی گرامی
خانمەکتەرەکانی فیلمی ئەمریکی
خانمەکتەرە ئەمریکییەکانی سەدەی ٢١ەم
خانمەکتەرە ئەمریکییەکان
خانمەکتەرانی تەلەڤیزیۆنی ئەمریکی
زیندووان
کچە ئەمریکییە سەماکارەکان
گۆرانیبێژانی ژنی پۆپی ئەمریکی